Sóttvarnalæknir segir mögulegt að kórónuveirufaraldurinn sé í hámarki. Ekki sé þó hægt að segja nákvæmlega til um það fyrr en að nokkrum tíma liðnum. Smitfjöldi er nokkuð stöðugur og alvarleg veikindi hafa ekki aukist.
Ein vika er frá því að öllum takmörkunum vegna faraldursins var aflétt. Þórólfur Guðnason sóttvarnalæknir segist sáttur við hvernig þróun faraldursins hefur verið síðan. Á hverjum degi hafa tvö þúsund til tvö þúsund og fimm hundruð greinst. Eins verði að taka inn í myndina að fyrirkomulagi sýnatöku hafi verið breytt.
Við höfum ekki séð miklar breytingar á farandrinum þessa viku frá því að öllu var aflétt, það er ekki hægt að segja það og við erum að sjá svipaða útbreiðslu og áður.
Við erum allavega ekki að fara mikið upp á við. Við erum með þennan sama fjölda sem er að greinast á hverjum degi og kannski heldur lækkandi. Þannig að maður getur bundið vonir við að við séum kannski búin að ná þessum toppi en það verður bara að koma í ljós á næstunni.
Nú eru um 65 á sjúkrahúsi og fjórir á gjörgæslu. Ekki er að merkja að alvarleg veikindi hafi aukist. Þórólfur segir að þjóðin sé að nálgast hjarðónæmi en erfitt sé að segja nákvæmlega til um hversu langt er í að það náist.
Þá erum við komin upp í rúmlega 70 prósent landsmanna sem hafa smitast og ef við miðum við 80 prósent að þá erum við komin langt í það en forsendurnar eru óvissar og það getur verið skekkja í því
Þórólfur segir enn óljóst hvort farið verið í fjórðu bólusetningu, það ráðist á næstu mánuðum.
Það gæti komið til í sumar eða haust, hugsanlega en við þurfum aðeins að sjá hvað rannsóknir sýna.
